Trevor Horn

Trevor Charles Horn (født 1949) er en britisk popmusiker, tekstforfatter, lydtekniker og produsent. Horn har produsert kommersielt suksessrike sanger og album for flere britiske og internasjonalt kjente artister. 

 Produsent 
Han vant en Grammy for «Kiss from a Rose» med Seal. Som musiker har han hatt suksess med gruppene The Buggles, Art of Noise, Propaganda,  Frankie Goes to Hollywood, og Act og han var vokalist i Yes på albumet Drama fra 1980 og på den påfølgende turneen. I tillegg produserte han Yes-albumet 90125 i 1983. 

I 1996 produserte han hele albumet Wildest Dreams til Tina Turner. Blant de store hitsene er; «Whatever You Want», «Missing You», «In Your Wildest Dreams» og «Unfinished Sympathy».

Han eier også en stor del av plateselskapet ZTT Records, Sarm Studios og selskapet Perfect Songs. Disse er kombinert under navnet SPZ. Horn gikk høsten 2010 i platestudio sammen med sitt tidligere band Yes for å produsere deres nye album, som planlegges utgitt før sommeren 2011.YesWorld.com – «YES Signs New Worldwide Recording Deal with Frontiers Records» 

Horn ble i dronningens nyttårsliste for 2011 utnevnt til kommandør av Den britiske imperieordenen for fortjenester av musikkbransjen.London Gazette, nr. 59647, 31. desember 2010, s. N7.

 Referanser 

 Eksterne lenker 





Kategori:Engelske musikere
Kategori:Yes-medlemmer
Kategori:Engelske plateprodusenter
Kategori:Order of the British Empire (CBE)
Kategori:Grammy Award-vinnere
Kategori:Personer fra City of Sunderland
Kategori:Personer fra City of Durham